
ŠAKIŲ RAJONO SAVIVALDYBĖS TARYBA

SPRENDIMAS

DĖL PRIEDŲ PRIE TARNYBINIŲ ATLYGINIMŲ KULTŪROS ĮSTAIGŲ VADOVAMS NUSTATYMO
2015 m. sausio 29 d. Nr. T-

Šakiai


Vadovaudamasi Lietuvos Respublikos Vyriausybės 1993 m. liepos 8 d. nutarimo Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ 4 punktu, Kultūros ministro 2012 m. spalio 9 d. įsakymu Nr. ĮV-677 patvirtintais kultūros įstaigų darbuotojų tarnybiniais atlyginimais ir X skyriuje numatytomis kitomis darbo apmokėjimo sąlygomis, Lietuvos liaudies kultūros centro direktoriaus 2014 m. spalio 24 d. įsakymu Nr. V-93 patvirtintus Šakių rajono mėgėjų meno kolektyvų grupavimo į kategorijas pagal meninį lygį rezultatus bei rajono savivaldybės tarybos 2014 m. vasario 27 d. sprendimu Nr. T-48 patvirtintu rajono savivaldybės biudžetinių įstaigų vadovų priedų prie tarnybinių atlyginimų nustatymo ir skyrimo tvarkos aprašu bei atsižvelgdama į Gelgaudiškio kultūros centro direktoriaus 2014 m. gruodžio 4 d. prašymą Nr. S-152 bei Zanavykų muziejaus direktorės 2015 m. sausio 15 d. prašymą, rajono savivaldybės taryba nusprendžia,

nustatyti rajono savivaldybės kultūros įstaigų vadovų priedus prie tarnybinių atlyginimų nuo 2015 m. sausio 1 d. iki 2015 m. gruodžio 31 d.:



1. Gelgaudiškio kultūros centro direktoriui Edgarui Pilypaičiui:


1.1. 4,5 koeficiento, kurio pagrindu imama Lietuvos Respublikos Vyriausybės patvirtinta bazinė mėnesinė alga, už vadovavimą mažajam vokaliniam ansambliui, chorui „Gauda“, teatralizuotai ekskursijai, folkloro ansambliui „Šilupė“ bei pasiektus šių kolektyvų rezultatus. 

1.2. 50 proc. priedą prie tarnybinio atlyginimo už įstaigos tikslų įgyvendinimą pagal nustatytus veiklos vertinimo kriterijus ir papildomai vykdomą Gelgaudiškio dvaro kultūrinę ir ūkinę veiklą.


2. Kudirkos Naumiesčio kultūros centro direktorei Laimai Mockevičienei 3,0 koeficiento, kurio pagrindu imama Lietuvos Respublikos Vyriausybės patvirtinta bazinė mėnesinė alga, už vadovavimą mėgėjų teatrui „Savi“ ir humoro grupei „Kanapa“ bei pasiektus šių kolektyvų rezultatus.

3. Šakių kultūros centro direktoriui Raimondui Januševičiui 4,5 koeficiento, kurio pagrindu imama Lietuvos Respublikos Vyriausybės patvirtinta bazinė mėnesinė alga, už vadovavimą cirko studijai „Šypsena“ ir pasiektus tarptautinius rezultatus.

4. Zanavykų muziejaus direktorei Rimai Vasaitienei 30 proc. priedą prie tarnybinio atlyginimo už įstaigos tikslų įgyvendinimą pagal nustatytus veiklos vertinimo kriterijus.

„DĖL PRIEDŲ PRIE TARNYBINIŲ ATLYGINIMŲ KULTŪROS ĮSTAIGŲ VADOVAMS NUSTATYMO“ PROJEKTO

2015 m. sausio 21 d. Nr. VL-73
Šakiai


1. Parengto projekto tikslai ir laukiami rezultatai: vykdyti Lietuvos Respublikos Vyriausybės 1993 m. liepos 8 d. nutarimo Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ 4 punktą, Kultūros ministro 2012 m. spalio 9 d. įsakymą Nr. ĮV-677 „Dėl kultūros įstaigų darbuotojų darbo apmokėjimo“ ir Lietuvos liaudies kultūros centro direktoriaus 2014 m. spalio 24 d. įsakymu Nr. V-93 patvirtintus Šakių rajono mėgėjų meno kolektyvų grupavimo į kategorijas pagal meninį lygį rezultatus. 


2. Projekto rengimo metu gauti specialistų vertinimai ir išvados: Lietuvos liaudies kultūros centro specialistų teigiami vertinimai ir išvados dėl kategorijų suteikimo Šakių rajono meno mėgėjų kolektyvams. Gautos teigiamos rajono savivaldybės administracijos Biudžeto ir turto skyriaus bei Kultūros ir turizmo skyriaus specialistų išvados.


3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: --- 


4. Kiti, projektų rengėjų nuomone, reikalingi paaiškinimai: Kultūros centrų vadovams apmokėjimas už darbą su kolektyvais, dalyvaujančiais Dainų švenčių programose bei pasiekusiais aukštą meninį lygį, sudaro sudėtinę jų atlyginimų dalį. Gelgaudiškio, Šakių ir Kudirkos Naumiesčio kultūros centrų  vadovai šiose programose dalyvauja. Jų vadovaujamiems kolektyvams Lietuvos liaudies kultūros centro direktoriaus įsakymu yra suteiktos kategorijos. 50 proc. priedas prie tarnybinio atlyginimo E. Pilypaičiui skiriamas už įstaigos tikslų įgyvendinimą pagal nustatytus veiklos vertinimo kriterijus ir papildomai vykdomą Gelgaudiškio dvaro kultūrinę ir ūkinę veiklą. R. Vasaitienei priedas skiriamas už įstaigos tikslų įgyvendinimą pagal nustatytus veiklos vertinimo kriterijus.

